[{"text_idx": "#000000", "text": "Segidekin zein lanketa egin daiteke? (I)"}, {"text_idx": "#000001", "text": "Aurreko baten idatzi nuen artikuluan, segidekin galdera hauei erantzuteko proposamenak egin nizkizuen:"}, {"text_idx": "#000002", "text": "Segida eredu hau kopiatuko al duzu?Segida berriak sortu ditzagun!Kontaidazu segida hau nola eraiki duten!Inguruan ba al dugu segidarik?Segida hau ondo al dago? Zer pasatu zaio?"}, {"text_idx": "#000003", "text": "Gaur galdera-proposamen gehiago ekarriko ditut. Ikusiko duzue proposamenok konplexuagoak direla, eta beraz, goragoko maila eta etapetarako izango direla egokiak normalean. Goazen bada, gaiari heltzera!"}, {"text_idx": "#000004", "text": "6 proposamena: Zenbat errepikapen eraiki dituzte orainarte?"}, {"text_idx": "#000005", "text": "Atal honetan proposamen sinpleago edo konplexuagoak erabili ditzakegu eta, gainera, ikuskera ezberdinak ateratzeko lekua izango dugu:"}, {"text_idx": "#000006", "text": "Argazkikoetan AB ereduen bina errepikaken daude ala ABAB segidaren elementu bakarra eraiki dute?"}, {"text_idx": "#000007", "text": "Polikuboekin eraikitako segida honetan AAB segidaren 3 errepikapen daude ala AABA segidaren gai bat eta bere simetrikoa eraiki dute?"}, {"text_idx": "#000008", "text": "Elementuak gehituz doan segida bat dugu hemen; hazkundezko segida, alegia, eta lehenengo 7 gaiak eraiki dira."}, {"text_idx": "#000009", "text": "Ondoren gehitu ditugun ereduetan ere antzerako galderei erantzun ahal izango genieke: Zein da segidaren patroia eta zenbat gai eraiki dira?"}, {"text_idx": "#000010", "text": "7 proposamena: Segida hauek osatu ditzagun!"}, {"text_idx": "#000011", "text": "Honako lana aurrekoa egin eta gero berehala datorrena da. Hau da, eraikita dauden segida zatiak behatu eta ezagutu eta gero, hurrengo gaiak eraikitzeari ekingo genioke."}, {"text_idx": "#000012", "text": "8 proposamena: Nahikoa material al dugu? Zenbat luzatu ahal izango dugu segida hau daukagun materialarekin?"}, {"text_idx": "#000013", "text": "Azken hau izango da orainartekoetan proposamenik konplexuena. Izan ere, kontaketak egitea eskatuko die; hurrengo gaiak osatzeko kopuruak aurreikusi beharko dituzte eta esku artean daukaten materiala aztertu beharko dute. Lehenengo zein material bukatuko den ere aurreikusi beharko dute."}, {"text_idx": "#000014", "text": "Esate baterako, irudian ezkerraldean daukagun segidan 24 polikubo erabili dira segidaren 3 gai eraikitzeko. Eskumako polikuboekin beste gai osoa eratu ahal izango genuke eta 5. gaiaren pieza urdina eraikitzera iritsiko ginateke asko jota, berde eta zuriak agortzean."}, {"text_idx": "#000015", "text": "9 proposamena: Nolakoak izango dira hurrengo gaiak? Zenbat pieza beharko dira? Zein zenbakitatik pasatuko da segida hau?"}, {"text_idx": "#000016", "text": "Galdera mota honek aldaera errazagoak ala konplikatuagoak izan ditzake. Materialekin fisikoki eraikitako segidak zenbakitara eramatea eskatuko du, gainera."}, {"text_idx": "#000017", "text": "Pieza kopuruak kontatzen hasita 3,6,9,12...segida eukiko genuke. Pasatuko al da 50etik? Eta 30etik?"}, {"text_idx": "#000018", "text": "Kasu honetan, 3ko taula edo 3ren multiploekin ariko ginateke lanean."}, {"text_idx": "#000019", "text": "Segida hau benetan interesgarria da. 5 gai daude eraikita. 3 dimentsioetan haziz doa eta kolore-kode konkretu bat jarraitzen du. Koloreei begira era hainbat segida identifikatu ditzakegu. Galderak, beraz, argi daude, eta ez dira erantzuten errazak: 6. gaia eraikitzeko zenbat pieza beharko genituzke? Eta zenbat kolore erabili beharko genituzke? Bestalde kopuruei erreparatuz honakoa aurkituko dugu:"}, {"text_idx": "#000020", "text": "Pasatuko al da, beraz, 50 zenbakitik? Zenbagarren gaian izango da 100 baino haundiagoa? 200 polikuboko kaxarekin zenbat gai eraiki ahal izango ditugu?"}, {"text_idx": "#000021", "text": "Galdera mota honek segidaren espresio analitikoa eta hortik aurreragoko aspektuak garatzea eskatuko digu."}, {"text_idx": "#000022", "text": "Eta espresio horrekin ekuazioak eratuz edo segidako gaiak batuz lan egin ahal izango da."}, {"text_idx": "#000023", "text": "10 proposamena: Alde kopuru, luzera, perimetro, azalera edo bolumenak aztertzen baditugu?"}, {"text_idx": "#000024", "text": "Hemen kontu geometrikoak sartuko dira tartean. Ikus ditzagun adibide konkretuak:"}, {"text_idx": "#000025", "text": "Aztertu ditzagun hurrengo segidan gai bakoitzean sortzen diren poligonoen alde kopuruak:"}, {"text_idx": "#000027", "text": "Segida honetan azalera handitzen doa kolore bakoitzaren presentzia arau konkretu baten aarabera handitu ahala. Kasu honetan 9, 36, 81 kopuruak dauzkagu azalerari erreparatuz gero. Hurrengo gairen azalera zein izango litzateke?"}, {"text_idx": "#000028", "text": "11 proposamena: Piezen edo koloreen presentzia zatiki edo ehunekotan aztertzen badugu?"}, {"text_idx": "#000029", "text": "Aurreko adibideko gaiak hartuko ditugu berriz ere eskutan."}, {"text_idx": "#000031", "text": "Beste gaietan errepikatzen al dira proportzio horiek?"}, {"text_idx": "#000033", "text": "Eta azalerari erreparatu beharrean pieza kopuruari erreparatzen badiogu?"}, {"text_idx": "#000034", "text": "Ikusi duzue, azken honekin nolako proposamen sorta eraiki dugun? Sekuentzia oso bat dago hemen e! HHn hasi eta DBH1-2 raino iristen den sekuentzia!"}, {"text_idx": "#000035", "text": "Osatu dugun kolekzioa gustuko baduzue, antolatu materialak zuen ikastetxean eta hasi segidekin honela lan egiten! Astindu ederra emango diozue logikari horrela lan eginda!"}, {"text_idx": "#000036", "text": "PD: Segiden inguruko artikulu sorta hau daukazue eskura, ikuspegi osatua jaso nahi izanez gero:"}, {"text_idx": "#000037", "text": "Segidekin jolaseak (hasierako hausnarketak)Handiten handitzen...segida geometrikoakSegidekin zein lanketa egin daiteke (I)Oreoekin segidakSegidak polikuboekinArraultza kaxak aprobetxatuz HHn"}, {"text_idx": "#000040", "text": "Boletinak jasotzeko harpidetu nahi baduzu:"}, {"text_idx": "#000041", "text": "Mezua jasoko duzue zure emailean harpidetza prozesua bukatzeko. Mezua spam-era iristea ere posble da."}, {"text_idx": "#000042", "text": "Webgune honetako elementuak modu publikoan partekatu eta erabili ditzakezu, beti ere, jatorria zein den adierazita eta hona iristeko linka gehituta."}, {"text_idx": "#000043", "text": "Made with by Graphene Themes."}]